ઉધાર કે ઉછીના લીધા પછી લેણદારોના આપણા ઘરે તકાદા આવે એટલી હદે આપણે બેફિકર રહીએ તો એ આપણી અણઘડતા જ પુરવાર કરે છે. જે લેણદારે ઉધાર-ઉછીના આપતી વખતે જામીનગીરી રૂપે દાગીના કે મિલકત ગિરવી લઈને રાખેલાં હોય એણે તો પઠાણી ઉઘરાણી કરવાની જરૂર જ ન પડે, પણ જેણે આપણા પર ભરોસો મૂકીને આપણને કટોકટીના સમયે હેલ્પ કરી હોય એને આપણે ગણકારીએ નહિ તો એ આપણા પર દબાણ લાવે જ! એમાં આશ્ચર્યની વાત પણ નથી અને કશું ખોટું પણ નથી.